KUNSILL TAL-UNJONI EWROPEA STQARRIJA GĦALL-ISTAMPA It-3050 laqgħa tal-Kunsill Agrikoltura u Sajd Brussell, 29 ta' Novembru 2010 Is-Sur Kris PEETERS Ministru-President għar-Reġjun Fjamming, responsabbli għas-Sajd Is-Sinjura Sabine Laruelle, Ministru tal-Agrikoltura għall-Belġju Riżultati prinċipali tal-Kunsill Rigward is-Sajd, il-ministri laħqu qbil politiku dwar l-opportunitajiet tas-sajd għal ċerti stokkijiet ta' ħut tal-baħar fond għall-2011 u l-2012. Huma kellhom ukoll skambju ta' fehmiet dwar il- konsultazzjonijiet annwali bejn l-UE u n-Norveġja. Waqt l-ikla ta' nofsinhar il-ministri ddiskutew is-sħubiji mtejba tas-sajd u x-xjenza. Fir-rigward tal-Agrikoltura, ma setgħetx tintlaħaq maġġoranza kwalifikata la favur, u lanqas kontra, deċiżjoni dwar in-noninklużjoni tal-1,3-dikloropropen fl-Anness I għad-Direttiva 91/414. Il-ministri kellhom skambju ta' fehmiet dwar rapport dwar ir-rakkomandabbiltà u l-fattibbiltà li tiġi ppreżentata proposta leġislattiva li tippermetti li l-Awtorità Ewropea dwar is-Sigurtà fl-Ikel tirċievi tariffi. Il-Kunsill kellu wkoll skambju ta' fehmiet dwar komunikazzjoni dwar il-futur tal- PAK lejn l-2010. Fl-aħħar nett il-ministri ngħataw informazzjoni dwar is-Sistema Konsultattiva għall-Farms. PUNTI LI ĠEW DISKUSSI Opportunitajiet tas-sajd għal stokkijiet ta' ħut tal-baħar fond għall-2011-2012 ……………………………. In-noninklużjoni tas-sustanza 1,3-dikloropropen fl-Anness I tad-Direttiva 91/414 …………………….. Rakkomandabbiltà u fattibiltà ta' proposta leġislattiva li tippermetti li l-EFSA tirċievi tariffi ……… 13 PUNTI OĦRAJN LI ĠEW APPROVATI 1 (cid:121) Meta dikjarazzjonijiet, konklużjonijiet jew riżoluzzjonijiet ikunu ġew adottati formalment mill-Kunsill, dan ikun indikat fl-intestatura tas-suġġett ikkonċernat u t-test jitqiegħed bejn il-virgoletti. (cid:121) Id-dokumenti li r-referenzi tagħhom jingħataw fit-test qegħdin fis-sit ta' l-Internet tal-Kunsill (cid:121) Atti adottati b'dikjarazzjonijiet għall-minuti tal-Kunsill li jkunu jistgħu jinħarġu għall-pubbliku huma indikati b'asterisk; dawn id-dikjarazzjonijiet qegħdin fuq is-sit ta' l-Internet tal-Kunsill imsemmi hawn fuq jew jistgħu jinkisbu mill-Uffiċċju ta' l-Istampa. Ftehim ta' sħubija bejn l-UE u l-Komoros - Allokazzjoni tal-opportunitajiet tas-sajd …………………………………… 20 AFFARIJIET EKONOMIĊI U FINANZJARJI POLITIKA TAL-KUMMERĊ POLITIKA DWAR L-IMPJIEGI Anti-dumping - Ħjut tal-poliesteri ta' tenaċità għolja li joriġinaw mill-pajjiżi Asjatiċi………………………………….. Mobilizzazzjoni tal-Fond Ewropew ta' Aġġustament għall-Globalizzazzjoni - Ġermanja u s-Slovenja…………… 22 PARTEĊIPANTI Belġju: Is-Sinjura Sabine LARUELLE Bulgarija: Is-Sur Miroslaw NAYDENOV Repubblika Ċeka: Is-Sur Juraj CHMIEL Ġermanja: Is-Sur Robert KLOOS Pajjiżi l-Baxxi: Is-Sur Henk BLEKER Ministru tal-Intrapriżi Żgħar u ta' Daqs Medju, dawk li Jaħdmu għal Rashom, l-Agrikoltura u l-Politika dwar ix- Xjenza Ministru-President tal-Gvern Fjamming u Ministru tar- Riforma Istituzzjonali, il-Portijiet, l-Agrikoltura, is-Sajd fuq il-Baħar u l-Politika Rurali Ministru tal-Wallonja għax-Xogħlijiet Pubbliċi, l- Agrikoltura, l-Affarijiet Rurali, in-Natura, il-Foresti u l- Wirt Kulturali Ministru tal-Agrikoltura u l-Ikel Viċi Ministru tal-Agrikoltura Ministru tal-Ikel, l-Agrikoltura, u s-Sajd Segretarju tal-Istat Ministru tal-Agrikoltura Viċi Rappreżentant Permanenti Ministru tal-Agrikoltura, is-Sajd u l-Ikel Ministru tal-Istat għas-Sajd Ministru tal-Agrikoltura Viċi Ministru, Ministeru tal-Iżvilupp Rurali u l-Ikel Ministru tal-Ambjent u l-Affarijiet Rurali u dawk tal- Baħar Ministru tal-Ikel, l-Agrikoltura, u s-Sajd Viċi Rappreżentant Permanenti Ministru tal-Agrikoltura Ministru tal-Agrikoltura, ir-Riżorsi Naturali u l-Ambjent Ministru tal-Agrikoltura Ministru tal-Agrikoltura Ministru tal-Agrikoltura, il-Vitikultura u l-Iżvilupp Rurali Viċi Rappreżentant Permanenti Ministru tal-Iżvilupp Rurali Viċi Rappreżentant Permanenti Ministru tal-Agrikoltura, in-Natura u l-Kwalità tal-Ikel Ministru Federali tal-Agrikoltura, il-Forestrija, l-Ambjent u l-Ġestjoni tal-Ilma Kummissjoni: Is-Sur Dacian CIOLOȘ Is-Sinjura Maria DAMANAKI Is-Sur John DALLI Ministru tal-Agrikoltura u l-Iżvilupp Rurali Segretarju tal-Istat għall-Agrikoltura u l-Iżvilupp Rurali Ministru tal-Agrikoltura, l-Iżvilupp Rurali u s-Sajd Segretarju tal-Istat għall-Agrikoltura u s-Sajd Ministru tal-Agrikoltura u l-Iżvilupp Rurali Ministru tal-Agrikoltura, il-Forestrija u l-Ikel Ministru tal-Agrikoltura Ministru tal-Agrikoltura u l-Forestrija Ministru tal-Agrikoltura Ministru tal-Istat għall-Agrikoltura u l-Ikel Sotto-Segretarju Parlamentari għall-Ambjent Naturali u s- Sajd Segretarju tal-Kabinett għall-Affarijiet Rurali u l-Ambjent, Gvern Skoċċiż PUNTI LI ĠEW DISKUSSI Opportunitajiet tas-sajd għal stokkijiet ta' ħut tal-baħar fond għall-2011-2012 Il-ministri laħqu qbil politiku dwar l-opportunitajiet tas-sajd għal ċerti stokkijiet tal-baħar fond għall-2011 u l-2012 (14628/10) abbażi ta' kompromess tal-Presidenza, imfassal bi qbil mal- Kummissjoni, rigward abbozz ta' regolament li jistabbilixxi t-TACs u l-kwoti tal-2011 u l-2012 għal ċerti stokkijiet ta' ħut tal-baħar fond1 bħal ċerti klieb il-baħar tal-baħar fond, ċinturin iswed (Aphanopus carbo), roundnose grenadier (Coryphaenoides rupestris), alfonsinos (Beryx spp.) u lipp tal-qawwi (Phycis blennoides). Il-Kunsill ser jadotta dan ir-Regolament, wara l-finalizzazzjoni mill- Ġuristi-Lingwisti, f'waħda mil-laqgħat tiegħu li jmiss. L-elementi prinċipali tal-kompromess tal-Presidenza approvati mill-Kummissjoni huma dawn li ġejjin: fir-rigward tal-klieb il-baħar tal-baħar fond, fl-ilmijiet tal-UE u l-ilmijiet internazzjonali taż-żoni V, VI, VII, VIII, IX, X u l-ilma internazzjonali taż-żona XII, kien maqbul TAC żero għall-2011 u l-2012. Barra minn hekk, għall-2011 huma permessi qabdiet inċidentali sa kwoti ta' 3 % tal-2009; madankollu, għall-2012 mhumiex permessi aktar qabdiet inċidentali; fir-rigward tar-roundnose grenadier (Coryphaenoides rupestris): jinżammu ż-żoni ta' ġestjoni attwali; tinżamm flessibbiltà bidirezzjonali ta' massimu ta' 8 % bejn iż-żoni Vb, VI, VII u ż- żoni VIII, IX, X, XII u XIV. it-TACs maqbula għal din l-ispeċi huma mniżżlin fit-tabella ta' hawn taħt, fir-rigward tal-paġell (Pagellus bogaraveo) jista' jsir sajd f'massimu ta' 8 % fl-ilma tal-UE u dak internazzjonali ta' IX fl-ilmijiet tal-UE u dawk internazzjonali ta' VI, VII u VIII. fir-rigward tal-lipp tal-qawwi (Phycis blennoides) hija permessa flessibbiltà birdirezzjonali ta' massimu ta' 8 % bejn iż-żoni V, VI, VII u VIII, IX. Għall-2009 u l-2010, l-opportunitajiet tas-sajd għal speċijiet tal-baħar fond kienu stabbiliti fir-Regolament tal-Kunsill (KE) Nru 1359/2008 (ĠU L 352, 31.12.2008, p. 1). Tabella komparattiva tat-TACs tinsab hawn taħt; Speċi (isem komuni) Speċi (isem bil-Latin) Deċiżjoni tal- Kunsill dwar tal- it-TACs KE għall- 2011(f'tunnell ati) TACs u kwoti għall-2011 u l-2012 għal ċerti stokkijiet ta' ħut tal-baħar fond: Deċiżjoni tal-Kunsill u proposta inizjali tal-Kummissjoni Klieb baħar fond (1) V, VI, VII, VIII, IX (ilmijiet tal-UE u ilmijiet internazzjonali) Proposta Kummissjoni rigward TACs għall-2011 (f'tunnellati) TACs tal-KE għall-2010 (f'tunnellati) Żona tas-sajd tal-ICES it- tal-KE il-baħar Differenza mit-TACs tal- KE għall-2010 (f'%) Proposta Kummissjoni rigward TACs għall-2012 (f'tunnellati) it- tal-KE Deċiżjoni tal- Kunsill dwar it-TACs tal- KE għall-2012 (f'tunnellati) Differenza mit-TACs tal- KE għall-2011 (f'%) il-baħar Klieb baħar fond (1) il-baħar Klieb baħar fond (1) Ċinturin iswed Ċinturin iswed Ċinturin iswed Ċinturin iswed X (ilmijiet internazzjonali) XII (ilmijiet internazzjonali) ilmijiet ilmijiet I, II, III u IV ((ilmijiet tal-UE u ilmijiet internazzjonali) V, VI, VII, u XII (ilmijiet tal-UE u ilmijiet internazzjonali) VIII, IX u X (ilmijiet tal-UE u ilmijiet internazzjonali) COPACE 34.1.2 (ilmijiet tal-UE u ilmijiet internazzjonali) - Madère I, II, III, IV, V, VI, VII, VIII, IX, X, XII u XIV ilmijiet (ilmijiet internazzjonali) I, II, u IV ((ilmijiet tal-UE u ilmijiet internazzjonali) III (ilmijiet internazzjonali) (2) ilmijiet Vb, VI, VII (ilmijiet tal-UE u ilmijiet internazzjonali) VIII, IX, X u XIV (ilmijiet tal-UE u ilmijiet internazzjonali) ilmijiet (ilmijiet internazzjonali) Paġell (5) Paġell (5) ilmijiet (ilmijiet internazzjonali) I, II, III, IV, V, VIII, IX, X, XII, XIV (ilmijiet tal-UE u ilmijiet internazzjonali) II, IV internazzjonali) (ilmijiet III (ilmijiet internazzjonali) ilmijiet ilmijiet VI, VII u VIII (ilmijiet tal-UE u ilmijiet internazzjonali) ilmijiet IX (ilmijiet internazzjonali) X (ilmijiet internazzjonali) Lipp tal-qawwi Lipp tal-qawwi (7) I, II, III u IV (ilmijiet tal-UE u ilmijiet internazzjonali) V, VI, u VII (ilmijiet tal-UE u ilmijiet internazzjonali) Lipp tal-qawwi (8) ilmijiet Lipp tal-qawwi (ilmijiet ilmijiet VIII u IX (ilmijiet internazzjonali) X u XII internazzjonali) Paġell (5) (6) ilmijiet (1) 2011: Minn qbid sa 3 % tal-kwoti tal-2009 huma permessi Ebda qbid fl-2012. (2) L-ebda sajd dirett għar-roundnose grenadier ma għandu jsir fiż-żona tal-ICES IIIa sakemm jitlestew il-konsultazzjonijiet bejn l-UE u n-Norveġja. (3) Jista' jsir sajd ta' massimu ta' 8 % ta' kull kwota fl-ilmijiet tal-UE u dawk internazzjonali ta' VII, IX, X, XII u XIV. (4) Jista' jsir sajd ta' massimu ta' 8 % ta' kull kwota fl-ilmijiet tal-UE u dawk internazzjonali ta' Vb, VI, VII. (5) Għandu jitħares daqs ta' ħatt l-art minimu ta' 35 ċm (tul totali). Madankollu 15 % tal-ħut li jinħatt l-art jista' jkollu daqs minimu ta' ħatt l-art ta' mill-anqas 30 ċm (tul totali). (6) Jista' jsir sajd ta' massimu ta' 8 % ta' kull kwota fl-ilmijiet tal-UE u dawk internazzjonali ta' VI, VII u VIII. (7) Jista' jsir sajd ta' massimu ta' 8 % ta' kull kwota fl-ilmijiet tal-UE u dawk internazzjonali ta' VIII u IX. (8) Jista' jsir sajd ta' massimu ta' 8 % ta' kull kwota fl-ilmijiet tal-UE u dawk internazzjonali ta' V, VI, VII. L-istokkijiet tal-baħar fond huma stokkijiet ta' ħut maqbudin f'ilmijiet lil hinn miż-żoni ewlenin tas- sajd ta' blajjet kontinentali. Jinsabu mqassmin fuq l-inżulijiet kontinentali jew huma assoċjati ma' muntanji fil-baħar. Dawn l-ispeċijiet jikbru bil-mod u jgħixu fit-tul, u minħabba dan huma partikolarment vulnerabbli għall-attività tas-sajd. L-għarfien xjentifiku tal-lonġevità u l-kobor ta' dawn l-ispeċijiet, għalkemm għad ma jippermettix valutazzjoni sħiħa tal-istatus tal-istokk li għandu jitwettaq, qed jitjieb bil-mod waqt li jagħmilha possibbli li jkun hemm mira aħjar għall-miżuri proposti. F'dan ir-rigward, il-Kummissjoni u l-Kunsill qablu li jtejbu l-kunsinna ta' data meħtieġa għal korpi xjentifiċi biex javvanzaw fil-valutazzjoni tal-istokkijiet tal-ispeċijiet tal-baħar fond. F'dan ir-rigward, fl-2011 il-Kummissjoni ser tniedi studji biex jiġi żviluppat irkaptu aktar favur l-ambjent u aktar selettiv. Sabiex tiġi żgurata s-sostenibbiltà tar-riżors, is-sajd għall-ispeċijiet tal-baħar fond ġie rregolat mill- Unjoni Ewropea mill-2003 'l hawn f'termini ta' qabdiet totali permissibbli (TACs) għal kull speċi u żona, u f'termini tal-isforz massimu tas-sajd li jsir fil-Grigal tal-Atlantiku. L-opportunitajiet tas-sajd għall-ispeċijiet tal-baħar fond ikunu deċiżi kull sitt xhur, f'konformità mal-intervalli li fihom jitwettqu l-valutazzjonijiet xjentifiċi tal-istokkijiet. tal-istokkijiet tal-istat bijoloġiku Kull sentejn, il-Kunsill Internazzjonali għall-Esplorazzjoni tal-Baħar (ICES) jipprovdi analiżi l-aktar reċenti ngħata dettaljata f'Ġunju 2010. Din il-proposta biex jiġu ffissati l-opportunitajiet tas-sajd hija bbażata fuq l-analiżi ulterjuri magħmula mill-Kumitat Xjentifiku, Tekniku u Ekonomiku għas-Sajd (STECF) f'Lulju 2010, wara l-ħidma tal-ICES. Iż-żewġ analiżi jindikaw li l-biċċa l-kbira ta' stokkijiet tal- baħar fond jinsabu f'sitwazzjoni prekarja, u li biex tiġi żgurata s-sostenibbiltà, l-opportunitajiet tas- sajd għal dawk l-istokkijiet għandhom jitnaqqsu sakemm l-evoluzzjoni tad-daqs tal-istokkijiet turi li hemm tendenza pożittiva. tal-baħar fond. Il-parir Skont l-Artikolu 43(3) tat-Trattat, il-Kunsill huwa meħtieġ jadotta miżuri dwar proposta mill- Kummissjoni dwar l-iffissar u l-allokazzjoni tal-opportunitajiet tas-sajd għall-istokkijiet tal-baħar fond. UE/Norveġja - konsultazzjonijiet annwali għall-2011 Il-Kunsill kellu skambju ta' fehmiet dwar il-konsultazzjonijiet annwali bejn l-UE u n-Norveġja taħt il-ftehim bilaterali tagħhom dwar is-sajd. Il-ministri ngħataw informazzjoni dwar ir-riżultati tal-ewwel serje ta' konsultazzjonijiet għall-2011, li saru fi Brussell mis-16 sad-19 ta' Novembru 2010. It-tieni serje saret mid-29 ta' Novembru sat-3 ta' Diċembru 2010 f'Bergen (in-Norveġja). Iż-żewġ punti prinċipali f'dawn il-konsultazzjonijiet huma d-definizzjoni tal-qabdiet totali permissibbli (TACs) għall-istokkijiet b'ġestjoni konġunta fil-Baħar tat-Tramuntana u l-iskambji reċiproċi tal-kwoti. Dan il-ftehim jiddependi minn ftehim bilaterali ġenerali sodisfaċenti. Jeħtieġ li l-iskambju reċiproku tal-kwoti jkun ekwilibrat globalment fil-ftehim kollu. It-tnaqqis kbir fit-TAC għall-istokkafixx jagħmilha diffiċli għall-UE biex issib elementi x'tinnegozja bi skambju għall- kwoti aktar għoljin għall-merluzz tal-Artiku proposti min-Norveġja. L-UE u n-Norveġja ffirmaw ftehim bilaterali dwar is-Sajd fl-1980. Dan ikopri l-istokkijiet konġunti fil-Baħar tat-Tramuntana, xi wħud ġestiti b'mod konġunt, oħrajn le. It-TACs annwali huma stabbiliti mill-UE u n-Norveġja flimkien għal stokkijiet li huma ġestiti b'mod konġunt. Hemm pjani ta' ġestjoni konġunta fuq perijodu fit-tul għall-merluzz, il-bakkaljaw, l-aringa u l-pollakkju u prinċipji bażiċi għal ġestjoni fuq perijodu fit-tul għall-barbun tat-tbajja'. F'Jannar 2010 intlaħaq qbil dwar ftehim ta' għaxar snin man-Norveġja dwar il-kavalli li jinkludi l-aċċess reċiproku fil-Baħar tat- Tramuntana. In-noninklużjoni tas-sustanza 1,3-dikloropropen fl-Anness I tad-Direttiva 91/414 Ġiet ippreżentata proposta lill-ministri għall-adozzjoni dwar in-noninklużjoni tas-sustanza 1,3- dikloropropen fl-Anness I għad-Direttiva 91/414 (13450/10) iżda l-Kunsill ma setax jilħaq maġġoranza kwalifikata favur jew kontra din id-deċiżjoni. Billi l-Kunsill ikkonkluda l-proċedimenti tiegħu dwar dan il-fajl, il-Kummissjoni issa għandha d- dritt li tiffinalizza l-proċedura ta' teħid ta' deċiżjoni dwar din il-proposta. Fil-laqgħat tiegħu tad-9 ta' Lulju 2010, il-Kumitat Permanenti dwar il-Katina Alimentari u s-Saħħa tal-Annimali ma setax jilħaq il-maġġoranza kwalifikata meħtieġa biex jagħti opinjoni favur jew kontra n-noninklużjoni tas-sustanza 1,3-dikloropropen fl-Anness I għad-Direttiva 91/414. Fl- assenza ta' opinjoni, il-Kunsill għandu jaġixxi fuq il-proposta tal-Kummissjoni fi żmien tliet xhur. Id-Direttiva tal-Kunsill 91/414/KEE tikkonċerna t-tqegħid fis-suq ta' prodotti għall-protezzjoni tal- pjanti. Is-sustanza 1,3-dikloropropen hija waħda mis-sustanzi koperti mill-programm ta' 12-il sena għall-analiżi gradwali tas-sustanzi attivi fis-suq. Ġie deċiż li din is-sustanza ma tiġix inkluża fl- Anness I (li jelenka s-sustanzi attivi awtorizzati għall-inkorporazzjoni fi prodotti għall-protezzjoni tal-pjanti) għad-Direttiva 91/414 mill-2007 'l hawn, b'mod partikolari minħabba tħassib dwar ir- rilaxx fl-ambjent ta' ammonti kbar ta' impuritajiet poliklorurati magħrufin jew mhux magħrufin, li għalihom mhi disponibbli l-ebda informazzjoni, kif ukoll għall-valutazzjoni tar-riskju mhix konklużiva għall-konsumatur, u r-riskju potenzjali ta' ilma ta' taħt l-art kontaminat għall-annimali u organiżmi ħajjin oħra mhux fil-mira. Fir-rigward ta' din is-sustanza, ġie ppreżentat mill-ġdid dossier ġdid fl-2008. Dan ġie evalwat mir- relatur nominat tal-Istat Membru (Spanja) u mill-Awtorità Ewropea dwar is-Sigurtà tal-Ikel (EFSA). Il-konklużjonijiet dwar il-valutazzjoni tar-riskju għal din is-sustanza (30 ta' Settembru 2009) jindikaw li l-informazzjoni kollha pprovduta ma setgħetx telimina t-tħassib speċifiku kollu li oriġinarjament wassal għan-noninklużjoni tagħha. Rakkomandabbiltà u fattibiltà ta' proposta leġislattiva li tippermetti li l-EFSA tirċievi tariffi Il-Kunsill kellu skambju ta' fehmiet dwar rapport tal-Kummissjoni dwar ir-rakkomandabbiltà u l- fattibbiltà li tiġi ppreżentata proposta leġislattiva li tippermetti li l-Awtorità Ewropea dwar is- Sigurtà fl-Ikel (EFSA) tirċievi tariffi (14198/10). Xi delegazzjonijiet esprimew il-fehma li minħabba ż-żieda fil-ħidma l-EFSA tista' tirċievi tariffi jekk il-gradwazzjoni ma tkunx ta' żvantaġġ għall-intrapriżi żgħar u ta' daqs medju (SMEs) li japplikaw għall-awtorizzazzjonijiet. Il-Parlament issa ser jadotta wkoll pożizzjoni dwar dan ir- rapport. F'konformità mar-Regolament 178/2002 dwar Liġi tal-Ikel Ġenerali, il-Kummissjoni, wara li kkonsultat lill-Awtorità Ewropea dwar is-Sigurtà fl-Ikel (EFSA), lill-Istati Membri u l-partijiet interessati, ippubblikat rapport li jiddikjara l-pożizzjoni tagħha dwar ir-rakkomandabbiltà u l- fattibbiltà li tiġi ppreżentata proposta li tistabbilixxi tariffi għall-EFSA. Ir-rapport jieħu kont tal- esperjenza tal-awtorità fil-ġestjoni tal-ammont tax-xogħol tagħha, b'mod partikolari fid-dawl tal- ammont tax-xogħol li dejjem jiżdied u l-għadd ta' applikazzjonijiet li dejjem jiżdiedu f'setturi varji bħall-pretensjonijiet tas-saħħa, l-addittivi tal-għalf, il-ħwawar, eċċ. Waħda mill-għażliet esplorati fir-rapport tikkunsidra l-introduzzjoni ta' tariffi gradwati għal applikanti minn setturi fejn l-awtorizzazzjoni tinħareġ għal detentur speċifiku u mhix ġenerika, bħall-organiżmi ġenetikament modifikati (kultivazzjoni) u ikel u għalf ġenetikament modifikati, additivi tal-għalf, pretensjonijiet, ikel ġdid jew prodotti għall-protezzjoni tal-pjanti. F'dan il-kuntest, il-kwistjoni ta' servizzi mtejba għall-applikanti tkun ukoll teħtieġ li tiġi esplorata. Il-valutazzjoni tal-impatt imnedija mill-Kummissjoni ser tieħu kont tal-kummenti mill-partijiet interessati mill-Istati Membri u mill-EFSA u l-osservazzjonijiet u r-rimarki enfasizzati fir-rapport. Il-valutazzjoni ser tħares ukoll lejn oqsma ta' politika tal-UE oħrajn, kif ukoll il-prattiki ta' aġenziji regolatorji oħra tal-UE. Hija ser ikollha tidentifika l-impatt ekonomiku u baġitarju tax-xenarji tat- tariffi varji fuq l-intrapriżi (inklużi l-SMEs). Huwa importanti wkoll li ssir valutazzjoni tal-impatt li sistema bit-tariffi jkollha fuq il-funzjonament u l-effiċjenza ġenerali tal-EFSA. Il-futur tal-PAK fid-dawl tas-sena 2020 Il-Kummissarju Dacian Ciolos ippreżenta l-komunikazzjoni tal-Kummissjoni dwar il-PAK fid-dawl tas-sena 2020 lill-ministri. Imbagħad il-Kunsill kellu skambju ta' fehmiet inizjali (16348/10). Il-biċċa l-kbira tal-Istati Membri ġeneralment laqgħu l-Komunikazzjoni u nnotaw li hija pprovdiet bażi tajba għad-diskussjoni. Il-Kunsill ta mandat lill-korpi ta' tħejjija tiegħu biex iwettqu analiżi profonda tal-komunikazzjoni u ħa nota tal-intenzjoni tal-Presidenza Belġjana biex ikollha l-ewwel dibattitu ta' orjentazzjoni fil- Kunsill fit-13 ta' Diċembru. Il-Presidenza futura tal-Ungerija kkonfermat l-impenn tagħha li tmexxi l-ħidma tal-Kunsill b'appoġġ mid- delegazzjonijiet kollha għall-adozzjoni f'Marzu 2011. Il-Kummissjoni hija mistennija li tippreżenta l-proposti leġislattivi dwar il-PAK fid-dawl tas-sena 2020 f'Lulju 2011. 'l quddiem bil-ħsieb tal-Konklużjonijiet tat-tħejjija Il-Kunsill kien qed jiddiskuti aspetti differenti tar-riforma matul l-aħħar ħames Presidenzi suċċessivi. Dan l-aħħar, saret diskussjoni organizzata mill-Presidenza matul il-laqgħa informali tal-ministri tal- Agrikoltura f'La Hulpe fil-21 ta' Settembru 2010. Hija kkonfermat il-vantaġġi ta' struttura b'żewġ pilastri għall-PAK, bi fessibbiltà suffiċjenti fiż-żewġ pilastri. Id-diskussjonijiet urew ukoll li r- riforma għandha tinkludi, b'mod partikolari, ekwilibriju aħjar bejn l-appoġġ għad-dħul u r- rimunerazzjoni tal-forniment ta' beni pubbliċi, u għandha tieħu kont aħjar tad-diversità tal- agrikolturi Ewropej (15339/10). Il-Parlament Ewropew (PE) adotta rapport fuq inizjattiva proprja dwar il-PAK għal wara l-2013, u r-rabta tagħha mal-Istrateġija Ewropa 2020. Matul il-konferenza dwar id-dibattitu pubbliku li jagħti taqsira tar-riżultati ta' konsultazzjoni pubblika kbira f'Lulju 2010, il-maġġoranza tal-fehmiet qablu li l-PAK futura għandha tibqa' politika komuni b'saħħitha strutturata madwar iż-żewġ pilastri tagħha. Il-komunikazzjoni tistabbilixxi li l-PAK teħtieġ riforma: • sabiex tindirizza aħjar l-isfidi tas-sigurtà tal-provvista alimentari; it-tibdil fil-klima u l-ġestjoni sostenibbli ta' riżorsi naturali, bil-ħarsien tal-kampanja rurali u ż-żamma tal-ekonomija rurali ħajja. • sabiex tgħin lis-settur tal-biedja jsir aktar kompetittiv u biex tittratta l-kriżi ekonomika u ż-żieda instabbli fil-prezzijiet tal-produzzjoni. • sabiex il-politika ssir aktar ġusta, favur l-ambjent, aktar effiċjenti, aktar effettiva u aktar faċli biex tinftiehem. L-elementi prinċipali tal-PAK li l-komunikazzjoni tipproponi huma li jinbidlu dawn li ġejjin: • Pagamenti diretti lill-bdiewa ser jirriflettu aħjar is-servizz pubbliku li jipprovdu l-bdiewa, jappoġġaw il-biedja anke fl-aktar żoni żvantaġġjati u jkunu distribwiti b'mod aktar ġust, u mmirati lejn bdiewa attivi. • L-għodod tal-ġestjoni tas-suq ser jiġu ssimplifikati. • Il-politika dwar l-iżvilupp rurali ser tiffoka fuq iż-żieda tal-kompetittività u l-promozzjoni tal- innovazzjoni. dħul. • Ser jiġu introdotti għodod ġodda biex jgħinu lill-bdiewa jlaħħqu maċ-ċaqlieq fil-prezzijiet u d- Abbażi tal-valutazzjonijiet tal-impatt li għaddejjin bħalissa, il-Kummissjoni ser tiżviluppa aktar l- orjentazzjonijiet ta' politika stabbiliti fil-komunikazzjoni, bil-ħsieb tat-tħejjija tal-proposti legali mistennija għal-Lulju 2011. Il-leġislazzjoni l-ġdida li tirriżulta mir-riforma tal-PAK għandha tieħu effett sal-2014. Sistema Konsultattiva għall-Farms Il-ministri ngħataw Kummissjoni dwar is-Sistema Konsultattiva għall-Farms (SKF) (16611/10). informazzjoni mill-Kummissarju Ciolos dwar ir-rapport reċenti Il-Kunsill ta struzzjonijiet lill-korpi preparatorji tiegħu biex jeżaminaw ir-rapport. Fuq din il-bażi, il-Presidenza Belġjana ħabbret l-intenzjoni tagħha li jkollha diskussjoni fil-KSA fis-6 ta' Diċembru. L-Istati Membri għandhom l-obbligu li jistabbilixxu sistema ta' konsultazzjoni għall-bdiewa dwar il-ġestjoni tal-art u l-farms. Is-SKF hija komponent prinċipali tar-riforma tal-Politika Agrikola Komuni (PAK) tal-2003 u ġiet introdotta fl-2007. Is-SKF inbdiet fil-qafas tas-sistema ta' kondizzjonalità, li skontha l-appoġġ tal-PAK jitħallas kompletament biss jekk il-bdiewa jissodisfaw ċerti rekwiżiti li jirrigwardaw l-ambjent, is-sikurezza alimentari, is-saħħa tal-annimali u t-trattament xieraq tal-annimali. Is-SKF hija primarjament għodda biex tgħin lill-bdiewa jissodisfaw dawk ir- rekwiżiti u b'hekk jevitaw penali finanzjarji skont is-sistema ta' kondizzjonalità. Ir-Regolament Nru 73/2009 jipprevedi li l-Kummissjoni għandha tibgħat lill-Kunsill rapport dwar l- applikazzjoni tas-SKF - akkumpanjat, jekk meħtieġ, bi proposti adatti. Dan ir-rapport jistabbilixxi li l-fażi ta' meta n-negozju kien għadu kemm jiftaħ kienet teħtieġ sforz konsiderevoli, speċjalment mill-Istati Membri fejn fl-imgħoddi kienu disponibbli ftit servizzi ta' konsultazzjoni. Għal Stati Membri oħrajn, l-istabbiliment tas-SKF kienet aktar kwistjoni tal-koordinazzjoni ta' servizzi eżistenti. Barra minn hekk, bi sfidi ġodda emerġenti, l-aspettazzjonijiet tas-servizzi konsultattivi żdiedu mill- 2003 'l hawn. Għalhekk, is-SKF għandha tiżviluppa b'mod proattiv u tkopri kwistjonijiet li jmorru lil hinn mir-rekwiżiti legali skont is-sistema ta' kondizzjonalità. Għalhekk, il-Kummissjoni tagħmel rakkomandazzjonijiet lill-Istati Membri bħal: • Mira aħjar tal-konsultazzjoni; • Enfasi tar-rwol tal-konsulent tas-SKF bħala 'prattikant ġenerali' li jidderieġi lill-bdiewa, jekk meħtieġ, lejn konsulenti speċjalizzati; • Promozzjoni tas-SKF permezz ta' miżuri speċifiċi u l-iżgurar li l-farms iż-żgħar jintlaħqu wkoll; • Titjib tal-ġestjoni tas-SKF, u l-iżgurar li l-għarfien jiġi kondiviż bejn l-atturi fil-qasam tas- sistema ta' kondizzjonalità. AFFARIJIET OĦRAJN Pjanijiet ta' rkupru fuq perijodu fit-tul fis-settur tas-sajd Il-Kunsill ingħata informazzjoni dwar il-fehma tal-Kummissjoni rigward l-adozzjoni tal-pjanijiet ta' ġestjoni fuq perijodu fit-tul fis-settur tas-sajd b'segwitu għall-qafas istituzzjonali ġdid wara d-dħul fis-seħħ tat-Trattat ta' Lisbona. Il-pjanijiet ta' ġestjoni pluriennali saru għodda essenzjali għall- ġestjoni tal-istokkijiet tal-ħut sabiex l-industrija tas-sajd tkun tista' twettaq aħjar l-ippjanar bil- quddiem tal-attivitajiet tagħha. Kienu proposti mill-Kummissjoni laqgħat trilaterali li jippermettu lill-Kunsill, il-Kummissjoni u l- Parlament Ewropew biex jiddiskutu l-kwistjonijiet proċedurali li jirrigwardaw dawn il-pjanijiet. Konferenza internazzjonali dwar l-edukazzjoni dwar it-trattament xieraq tal-annimali Il-ministri ngħataw informazzjoni mill-Presidenza dwar il-konklużjonijiet tal-konferenza dwar l- edukazzjoni dwar it-trattament xieraq tal-annimali li saret fi Brussell fl-1-2 ta' Ottubru 2010 (16849/10). Il-konferenza esplorat ix-xjenza u l-valuri li jiggwidaw l-edukazzjoni dwar it-trattament xieraq tal-annimali, il-metodoloġiji tat-tagħlim dwar it-trattament xieraq tal-annimali, u r-rwol tal- media fl-edukazzjoni dwar it-trattament xieraq tal-annimali. L-għarfien dwar it-trobbija tal-annimali huwa wkoll parti importanti mill-proċess. Konferenza dwar ir-reviżjoni tas-sistema Ewropea tas-saħħa tal-pjanti Il-Presidenza tat informazzjoni lill-Kunsill dwar konferenza fir-rigward tar-reviżjoni tas-Sistema Komuni tas-Saħħa tal-Pjanti li saret fi Brussell fit-28 ta' Settembru 2010 (16857/10). Ġew tal-Pjanti u r- ippreżentati r-riżultati rakkomandazzjonijiet li saru fir-rapport ta' evalwazzjoni għal-liġi l-ġdida dwar is-saħħa tal-pjanti. B'segwitu għall-konklużjonijiet ta' din il-konferenza, il-Kummissjoni hija mistennija tħejji valutazzjoni tal-impatt tat-titjib ta' din is-sistema li hija tixtieq tipproponi. tas-Sistema Komunitarja tal-evalwazzjoni tas-Saħħa Baġit 2011 Il-ministri ngħataw informazzjoni mill-Kummissjoni dwar il-proċedura tal-baġit 2011 u l-infiq tal- PAK (16932/10). Jekk il-baġit ma jiġix adottat sal-1 ta' Jannar 2011, ser tapplika s-sistema ta' "parti minn kull tnax proviżorja". Din ikollha diversi konsegwenzi għall-infiq tal-PAK, u b'mod partikolari dewmien fir-rimborż tal-infiq dikjarat mill-Istati Membri lill-Kummissjoni bħal pagamenti diretti. Konferenza dwar l-Agrikoltura, is-Sigurtà tal-Provvista Alimentari u t-Tibdil fil-Klima Id-delegazzjoni tal-Pajjiżi l-Baxxi tat informazzjoni lill-ministri dwar il-konklużjonijiet tal- Konferenza dwar l-Agrikoltura, is-Sigurtà tal-Provvista Alimentari u t-Tibdil fil-Klima li saret fl- Aja mit-30 ta' Ottubru sal-5 ta' Novembru 2010 (16777/10). Din il-konferenza immirat li tfassal pjan direzzjonali, b'azzjonijiet konkreti li jorbtu investimenti relatati mal-agrikoltura, linji ta' politika, u miżuri mat-transizzjoni lejn tkabbir li joħloq inqas emissjonijiet tal-karbonju u favur il- klima. Fil-konferenza pparteċipaw 80 pajjiż. Ser issir konferenza dwar l-istess suġġett fi żmien sentejn fil-Vjetnam sabiex tevalwa l-implimentazzjoni tal-pjan direzzjonali. Għan u skeda tal-presidenza Franċiża tal-G20 fil-qasam tal-agrikoltura Id-delegazzjoni Franċiża tat informazzjoni lill-Kunsill dwar l-intenzjoni tagħha li tqiegħed il- kwistjoni tal-volatilità tas-swieq agrikoli fuq l-aġenda tal-Presidenza tagħha tal-G20 (16955/10). Din l-iskeda hija konformi mar-rakkomandazzjonijiet tal-G20 ta' Pittsburgh fl-2009 għat-trattament tal-volatilità eċċessiva fil-prezz l-prodotti bażiċi agrikoli. Il- konklużjonijiet tal-G20 f'Novembru 2010 f'Seoul identifikaw is-sigurtà tal-prodotti alimentari bħala waħda mill-isfidi prinċipali tal-iżvilupp. Hija skedata laqgħa tal-Ministri tal-agrikoltura tal-G20 f'Pariġi għall-2011. tal-prodotti bażiċi, inklużi Matul il-Presidenza Franċiża tal-G20 ser issir enfasi fuq erba' temi prinċipali: i) it-trasparenza tas- swieq; ii) l-imġiba etika tas-suq; iii) il-koordinazzjoni internazzjonali tal-ġestjoni tal-kriżijiet; iv) l- istrumenti li jkopru r-riskji - il-volatilità tal-prezzijiet. Id-delegazzjoni Franċiża esprimiet it-tama tagħha li l-UE tkun tista' twassal messaġġ ikkoordinat dwar dawn it-temi u appellat lill-Kummissjoni u lill-Istati Membri biex jassoċjaw irwieħhom mill- qrib f'din il-ħidma. Id-delegazzjoni Ungeriża u l-Kummissjoni esprimew l-appoġġ tagħhom għall- proposti Franċiżi għall-Presidenza tal-G20 fil-qasam tal-agrikoltura, filwaqt li ssottolinjaw l- importanza li jiġi żgurat approċċ ikkoordinat. Id-delegazzjoni Taljana tat informazzjoni lill-Ministri dwar l-abbozz attwali tat-test dwar l- ittikkettar tal-ikel li jista' jagħmilha aktar diffiċli għall-produtturi tal-ikel li jżidu marki speċifiċi tal- kumpannija fuq prodotti esposti fis-supermarkets. PUNTI OĦRA APPROVATI It-Tieni Pjan Direzzjonali dwar it-TSE (Enċefalopatiji Sponġiformi Trasmissibbli) - Konklużjonijiet tal-Kunsill Il-Kunsill adotta l-konklużjonijiet imniżżlin fid-dokument 13889/10 ADD 1 REV 1. It-trattament xieraq tal-klieb u l-qtates Il-Kunsill adotta l-konklużjonijiet imniżżlin fid-dokument 15620/10 ADD 1 REV 2. Emendar tal-Ftehim veterinarju bejn l-UE u l-Isvizzera Il-Kunsill adotta deċiżjoni dwar il-pożizzjoni tal-UE dwar id-Deċiżjoni Nru 1/2010 tal-Kumitat Veterinarju Konġunt stabbilit bil-ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli rigward l-emendar tal-Anness II għall-Ftehim (15674/10). Din id-deċiżjoni tistabbilixxi l-pożizzjoni tal-UE għall-emendar tal-Anness II ta' dan il-"ftehim veterinarju" bejn il-Komunità Ewropea u l-Konfederazzjoni Svizzera billi jiġi estiż sal-31 ta' Diċembru 2014 il-perijodu ta' transizzjoni li matulu l-awtoritajiet Svizzeri jistgħu jidderogaw mill- eżami għat-Trichinella fil-laħam u l-karkassi tal-ħnieżer fi stabbilimenti tal-qatla b'kapaċità baxxa. Ġew introdotti wkoll għadd ta' aġġornamenti tekniċi għall-ftehim. Ftehim ta' sħubija - UE u l-Komoros Il-Kunsill adotta deċiżjoni dwar l-iffirmar, f'isem l-Unjoni Ewropea, u fuq l-applikazzjoni proviżorja tal-protokoll li jistabbilixxi l-opportunijiet ta' sajd u l-kontribuzzjoni finanzjarja kif hemm previst fil-Ftehim ta' Sħubija fis-settur tas-sajd bejn il-Kommunità Ewropea u l-Unjoni tal- Komoros (15571/10). Il-ftehim ta' sħubija fis-settur tas-sajd bejn il-Komunità Ewropea u l-Unjoni tal-Komoros konkluż fl-2006 għandu jiskadi fil-31 ta' Diċembru 2010. Sabiex il-bastimenti tal-UE jkunu jistgħu jistadu f'dan ir-reġjun, il-protokoll il-ġdid għandu jiġi ffirmat u applikat b'mod proviżorju, sakemm jitlestew il-proċeduri għall-konklużjoni tiegħu. Ftehim ta' sħubija bejn l-UE u l-Komoros - Allokazzjoni tal-opportunitajiet tas-sajd Il-Kunsill adotta regolament dwar l-allokazzjoni tal-opportunitajiet tas-sajd skont il-ftehim ta' sħubija fis-settur tas-sajd bejn il-Komunità Ewropea u l-Unjoni tal-Komoros (15573/10). B'segwitu għall-iffirmar tal-applikazzjoni proviżorja tal-protokoll li jistabbilixxi l-opportunitajiet tas- sajd u l-kontribuzzjoni finanzjarja kif hemm previst fil-ftehim ta' sħubija fis-settur tas-sajd bejn il-Komunità Ewropea u l-Unjoni tal-Komoros, din id-deċiżjoni tipprevedi l-allokazzjoni tal- opportunitajiet tas-sajd bejn l-Istati Membri. Opportunitajiet tas-Sajd għall-2011 - Baħar Baltiku Il-Kunsill adotta regolament li jistabbilixxi għall-2011 l-opportunitajiet ta' sajd għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku (15986/10). Fis-26 ta' Ottubru l- Kunsill laħaq ftehim politiku unanimu dwar il-proposta. jistabbilixxi, għall-2011, li il-qabdiet Ir-regolament jirrappreżentaw il-kwantità massima ta' ħut minn stokkijiet speċifiċi (aringa, barbun tat-tbajja', salamun Atlantiku u l-laċċa l-kaħla) li jistgħu jinqabdu fil-Baħar Baltiku, kif ukoll il-limiti tal-isforz tas-sajd għall-istokkijiet tal-merluzz tal-Baltiku. Il-miżuri proposti ġew stabbiliti b'kont meħud tal- pariri xjentifiċi disponibbli. Għall-aringi, il-limiti tal-qbid u l-limiti tal-isforz tas-sajd huma stabbiliti skont il-pjan pluriennali għall-istokkijiet tal-aringi fil-Baħar Baltiku. Dan is-sajd ser jinfetaħ fl-1 ta' Jannar 2011. totali permissibli (TACs) u kwoti, Sajd fil-Grigal tal-Atlantiku - Kontroll u infurzar Il-Kunsill adotta regolament li jistabbilixxi Skema ta' kontroll u infurzar applikabbli fiż-żona koperta mill-Konvenzjoni dwar il-kooperazzjoni multilaterali fil-ġejjieni rigward is-sajd fil-Grigal tal-Atlantiku (47/10). Id-delegazzjoni Svediża astjeniet. Il-konvenzjoni li daħħlet fis-seħħ fl-1982 tipprovdi qafas adatt għall-kooperazzjoni multilaterali dwar il-konservazzjoni u l-ġestjoni razzjonali tar-riżorsi tas-sajd fiż-żona tal-Grigal tal-Atlantiku. Dan ir-regolament jistabbilixxi skema ta' kontroll u infurzar applikabbli għall-bastimenti tas-sajd li joperaw fl-ilmijiet taż-Żona koperata mill-Konvenzjoni. AFFARIJIET EKONOMIĊI U FINANZJARJI Awtentikazzjoni u trattament tal-muniti tal-euro Il-Kunsill adotta regolament li għandu l-għan li tiġi żgurata protezzjoni uniformi tal-muniti tal-euro fiż-żona kollha tal-euro (38/10). Dan isegwi ftehim fl-ewwel qari mal-Parlament Ewropew. Ir-regolament il-ġdid jistabbilixxi taħt forma legalment vinkolanti, metodu komuni sabiex jiġi vverifikat li l-muniti tal-euro huma awtentiċi u tajbin għaċ-ċirkulazzjoni. Dan jikkumplimenta r- Regolament 1338/2001 li jobbliga lill-istituzzjonijiet ta' kreditu u lill-fornituri ta' servizzi ta' pagament oħrajn biex jiżguraw li l-karti u l-muniti tal-euro li huma rċevew u li biħsiebhom jqiegħdu lura fiċ-ċirkolazzjoni jiġu kkontrollati għall-awtentiċità u li l-foloz jinqabdu. Il-falsifikazzjoni tal- muniti tal-ogħla tal-euro denominazzjoni. theddida sinifikanti, partikolarment għall-muniti titqies bħala Għal aktar informazzjoni ara l-istqarrija għall-istampa 16968/10. Deroga għall-Italja mid-Direttiva dwar il-VAT* Il-Kunsill adotta deċiżjoni li tawtorizza lill-Italja biex tapplika mużuri ta' deroga mid-direttiva dwar it-taxxa fuq il-valur miżjud (VAT) (15941/10 + 16107/10 ADD 1). Din l-awtorizzazzjoni għandha l-għan li tippermetti lill-Italja li tkompli tirrestrinġi d-dritt tat-tnaqqis tal-VAT fuq l-ispejjeż relatati ma' ċerti vetturi tat-triq bil-magna li ma jintużawx biss għal skopijiet ta' negozju. Regoli tal-UE dwar il-farmakoviġilanza Il-Kunsill adotta regolament u direttiva bil-għan li tissaħħaħ is-sistema tal-UE tas-sorveljanza tas- sikurezza ta' prodotti mediċinali għall-użu mill-bniedem ("farmakoviġilanza"), biex b'hekk tiġi protetta aħjar is-saħħa pubblika (46/10 + 16475/10 ADD 1 + 47/10 + 16477/10 ADD 1). L- adozzjoni ssegwi ftehim fl-ewwel qari mal-Parlament Ewropew. Is-sistema tal-UE ta' farmakoviġilanza għandha l-għan li tikxef, tivvaluta u tipprevjeni effetti avversi ta' prodotti mediċinali mqiegħda fis-suq fl-Unjoni Ewropea. Hija tiżgura wkoll li kwalunkwe prodott li jippreżenta livell mhux aċċettabbli ta' riskju jista' jiġi rtirat mis-suq rapidament. Għal aktar dettalji ara l-istqarrija għall-istampa 17054/10. POLITIKA TAL-KUMMERĊ Anti-dumping - Ħjut tal-poliesteri ta' tenaċità għolja li joriġinaw mill-pajjiżi Asjatiċi Il-Kunsill adotta regolament li jimponi dazju definittiv tal-antidumping u jiġbor b'mod definittiv id- dazju provviżorju impost fuq l-importazzjonijiet tal-ħjut tal-poliesteri ta' tenaċità għolja li joriġinaw fir-Repubblika Popolari taċ-Ċina u li jtemm il-proċediment li jikkonċerna l-importazzjonijiet tal- ħjut tal-poliesteri ta' tenaċità għolja li joriġinaw fir-Repubblika tal-Korea u t-Tajwan (15912/10). POLITIKA DWAR L-IMPJIEGI Mobilizzazzjoni tal-Fond Ewropew ta' Aġġustament għall-Globalizzazzjoni - Ġermanja u s- Slovenja Il-Kunsill adotta żewġ deċiżjonijiet li jimmobilizzaw ammont totali ta' EUR 10.6 miljun taħt il- Fond Ewropew ta' Aġġustament għall-Globalizzazzjoni (FEG), li jipprovdi appoġġ għal ħaddiema li ngħataw is-sensja fil-Ġermanja u s-Slovenja. Ammont ta' EUR 8.31 huwa allokat għall-ħaddiema li ngħataw is-sensja fl-impriża Ġermaniża Heidelberger Druckmaschinen, liema sensji rriżultaw minn tnaqqis fid-domanda għall-makkinarji tal-istampar bħala konsegwenza tal-kriżi finanzjarja u ekonomika globali. Ser jintefqu EUR 2.25 miljun oħra għal ħaddiema li ngħataw is-sensja fl- impriża Slovena Mura European Fashion Design minħabba tnaqqis fid-domanda fis-settur tal- manifattura tat-tessuti b'rabta mal-kriżi. Il-miżuri ta' appoġġ għandhom jiġu kkofinanzjati miż-żewġ Stati Membri u jinkludu, fost oħrajn, taħriġ, orjentazzjoni professjonali, tiftix għal impjiegi u assistenza għall-intraprenditorija.
Extracted from It-3050_laqg_a_tal-Kunsill_Agrikoltura_u_Sajd_Brussell__29_ta__Novembru_2010.pdf